Държавен вестник, бр. 16, 2018 г., стр. 23

БРОЙ  16	
Д Ъ Р Ж А В Е Н  В Е С Т Н И К 	
СТР.  23  
МИНИСТЕРСКИ СЪВЕТ
ПОСТАНОВЛЕНИЕ № 20 
ОТ 14 ФЕВРУАРИ 2018 Г.
за приемане на Наредба за радиационна 
защита
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за ради-
ационна защита.
Заключителни разпоредби
§ 1. Отменят се:
1. Наредбата за основни норми за радиаци-
онна защита, приета с Постановление № 229 
на Министерския съвет от 2012 г. (ДВ, бр. 76 
от 2012 г.).
2. Наредбата за радиационна защита при 
дейности с източници на йонизиращи лъчения, 
приета с Постановление № 200 на Минис-
терския съвет от 2004 г. (обн., ДВ, бр. 74 от 
2004 г.; изм. и доп., бр. 74 от 2006 г., бр. 46 от  
2007 г., бр. 5 от 2010 г., бр. 7 от 2011 г. и бр. 76 
от 2012 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
НАРЕДБА
за радиационна защита
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят изисква-
нията за защита на здравето на професионално 
облъчвани лица и лица от населението и за 
предпазване от опасностите, произтичащи от 
въздействието на йонизиращи лъчения.
(2) Изискванията за осигуряване на защита 
на здравето на лицата при медицинско об-
лъчване се определят с наредбата по чл. 65, 
ал. 1, т. 2 от Закона за здравето.
(3) Наредбата се прилага за всяка ситуа-
ция на планирано облъчване, съществуващо 
облъчване и аварийно облъчване, при която 
не може да се пренебрегне вероятността за 
възникване на вредни ефекти върху здравето 
на човек или неговото потомство при облъч-
ване с йонизиращи лъчения.
(4) Наредбата се прилага по отношение на:
1. използване, производство, преработва-
не, обработване, манипулиране, погребване, 
съхраняване, превоз, внос и износ на радиоак-
тивни материали и радиоактивни източници;
2. изработване и експлоатация на електри-
ческо оборудване, което генерира йонизиращо 
лъчение и съдържа компоненти, работещи при 
потенциална разлика над 5 kV;
3. преработка на материали с повишено 
съдържание на естествени радионуклиди и 
други дейности, водещи до значимо повишено 
облъчване на работници и лица от населе-
нието, поради по-високо съдържание на ес-
тествени източници на йонизиращи лъчения, 
включително облъчването на екипажите на 
въздухоплавателни средства;
4. професионално облъчване или облъчване 
на лица от населението от радон в закрити 
помещения, външно облъчване от строителни 
материали, хронично облъчване в резултат 
на последици от радиационна авария или от 
минала човешка дейност;
5. планиране на действията, поддържане 
на готовност за реагиране и управление при 
ситуации на аварийно облъчване, когато се 
налага предприемане на мерки за защита на 
здравето на аварийни работници и лица от 
населението.
Чл. 2. За дейностите, свързани с експлоа-
тацията на ядрени централи, изследователски 
ядрени инсталации, съоръжения за управление 
на радиоактивни отпадъци и отработено яд-
рено гориво, както и при превоз на радиоак-
тивни вещества се прилагат и специфичните 
изисквания за безопасност, определени в 
подзаконовите актове по прилагане на Закона 
за безопасно използване на ядрената енергия.
Чл. 3. От обхвата на наредбата се изключват:
1. облъчването от космическото лъчение 
върху земната повърхност и наземното облъч-
ване от естествени радионуклиди, съдържащи 
се в ненарушената от човешка дейност земна 
кора;
2. облъчването от естествени радионук-
лиди, съдържащи се в човешкото тяло, като 
например калий-40 и други;
3. облъчването на лица от населението или 
облъчване на лица, различни от екипажите 
на въздухоплавателни средства, дължащо се 
на космическото лъчение по време на полети.
Г л а в а  в т о р а
СИСТЕМА ЗА РАДИАЦИОННА ЗАЩИТА
Раздел І
Основни принципи за радиационна защита
Чл. 4. (1) Всяка човешка дейност, която 
води или може да доведе до облъчване от 
йонизиращо лъчение, трябва предварително 
да бъде обоснована от гледна точка на очак-
ваната икономическа, социална и друга полза 
за облъчените лица или за обществото, при 
което трябва да бъде доказано, че ползата е 
достатъчно голяма, за да компенсира увреж-
дането на здравето, причинено от облъчването 
при осъществяване на дейността.